**SZENT ISTVÁN EGYETEM**

**GÖDÖLLŐ**

**SZMSZ 5. sz. mellékletének d) részének**

**A „Térítési és Juttatási SzabályzatÁNAK”**

**2. számú függeléke**

**„BONAFARM ÖSZTÖNDÍJ SZABÁLYZATA”**

**2017. február**

**Bevezetés**

A nemzeti felsőoktatásról szóló 2011. évi CCIV. törvény 12. § (3) bekezdés h) ha) pontja és a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet 10. § (4) bekezdése alapján a Szent István Egyetem pályázati úton **Bonafarm Ösztöndíjat** alapít az olyan hallgatók támogatására, akik a **Mezőgazdaság- és Környezettudományi Kar** agrárképzési területén és a **Gépészmérnöki Kar**, mezőgazdasági és élelmiszeripari gépészmérnök képzési területén kimagasló eredményt értek el. A Bonafarm Ösztöndíj odaítéléséről a jelen szabályzat rendelkezik.

**A Bonafarm Ösztöndíj odaítélésének feltételei**

1.§

(1) A Bonafarm Ösztöndíj keretében a Szent István Egyetem egyszeri ösztöndíj folyósításával kívánja támogatni a **Mezőgazdaság- és Környezettudományi Kar, valamint a Gépészmérnöki Kar** (a továbbiakban jelen függelékben: *Karok*) agrárképzési területen kimagasló eredményt elért hallgatóit, akik megfelelnek a következő feltételeknek:

a) aa) az adott tanévben a Karok alapképzésén (BSc) II. évfolyamos, vagy

ab) mesterképzésben (MSc) részt vevő hallgatók, akik első mesterképzésre történt beiratkozásától legfeljebb két tanulmányi félév telt el,

b) tanulmányi átlaguk a pályázat benyújtását megelőző két félévben legalább 4,00 volt,

c) szak/diplomadolgozatukat növénytermesztés, takarmánygyártás, szarvasmarhatartás- és tenyésztés, sertés- vagy baromfitenyésztés, és tartás, vetőmag feldolgozás/előállítás témakörből, illetve a mező- és élelmiszergépészethez kapcsolódó témakörökből készítik.

**A Bonafarm Ösztöndíj odaítélésének rendje**

2. §

(1) Az ösztöndíj pályázat alapján adható, a pályázatokról 3 fős bíráló bizottság dönt. A Bíráló Bizottság összetétele:

1. Bonafarm Zrt. képviselője,
2. az Egyetem nevében eljáró két képviselő.

Az Egyetem két képviselőjét a Kar dékánja jelöli ki írásban.

(2) A Bíráló Bizottság titkos szavazással dönt az ösztöndíj odaítéléséről. A Bíráló Bizottság a részeredményeket - az adatvédelmi törvényt betartva - bizalmasan kezeli.

(3) A Bíráló Bizottság az ösztöndíj odaítélésénél az alapképzésben résztvevő hallgatók vonatkozásában az alábbi körülményeket értékeli különösen:

1. az 1.§. (1) c) kiválasztott szakterületen elkészítendő szakdolgozat tervezett témáját,
2. előny, ha a jelölt rendelkezik egy pontos szakdolgozati témavázlattal, bemutatja a tervezendő szakdolgozat felépítését, a feldolgozandó területeket (előre részletezettség, kidolgozottság),
3. előny, ha a jelölt korábban a fenti 1.§. (1) c) pontban említett területek valamelyikén készített szakmai munkát, dolgozatot, feldolgozta valamely részterület problémáját (TDK, más ösztöndíjhoz beadott tanulmány, egyéb tanulmány, publikációk),
4. a bizottság előtt szereplése alkalmassá teheti arra, hogy önálló munkát tudjon végezni, hosszabb távon a végzettségének megfelelő szakterületeken, szakmája iránt magas fokú elkötelezettséggel bír,
5. szakmai gyakorlati helyét a fentiek tükrében választja/választotta ki, adott esetben erről beszámolót tud készíteni, ezt prezentálni tudja,
6. a pályázathoz beadott maximum 2 oldalas (szakmai) bemutatkozó önéletrajz.

(4) A Bíráló Bizottság az ösztöndíj odaítélésénél a mesterképzésben résztvevő hallgatók vonatkozásában különösen az alábbi körülményeket értékeli :

1. a BSc területen elkészült szakdolgozata az 1.§. (1) c) pontban szereplő témák közül került ki,
2. a fent említett szakdolgozat legalább 4,00 érdemjegyet kapott (védés, bírálat-szóbelivel együtt),
3. minden egyéb olyat, amit a BSc képzésen lévők esetében vizsgálnak,
4. a pályázathoz beadott maximum 2 oldalas (szakmai) bemutatkozó önéletrajz.

3. §

(1) Az ösztöndíjban évente legfeljebb három fő részesülhet.

(2) A Bonafarm Ösztöndíj összege személyenként egyszeri nettó 300.000 HUF (2 x 150.000.-HUF, félévenkénti megpályázással, 2 x 5 hónapos időtartamra).[[1]](#footnote-1) Az anyagi elismerés mellett a Bonafarm Zrt. szakmai gyakorlat teljesítésére, valamint a szak/diplomadolgozat elkészítésére is lehetőséget biztosít a nyertesek számára.

4. §

(1) Az Egyetem a Bonafarm Ösztöndíjat elnyert hallgatóknak az ösztöndíjat egyszeri alkalommal, legkésőbb az elnyerést követő hónapban esedékes tanulmányi ösztöndíj-kifizetéssel egyidejűleg, a számlavezető hitelintézet felé átutalja.

(2) A Bonafarm Ösztöndíj kizárólag akkor kerül kiírásra, amennyiben a Bonafarm Zrt. és az Egyetem közötti együttműködési megállapodás alapján a Bonafarm Zrt. az ösztöndíj folyósításához szükséges teljes pénzösszeget támogatásként az Egyetem rendelkezésére bocsátja.

5. §

(1) A jelen szabályzat az Egyetemi Szenátus jóváhagyását követően a kibocsátás napján lép hatályba.

**ZÁRADÉK**

Jelen szabályzatot a Szent István Egyetem Szenátusa 2012. november 28. napján **67/2012/2013 SZT** számú határozatával az Egyetemi Szervezeti és Működési Rend mellékletének d) részét (Térítési és juttatási szabályzatát) képező 1. sz. függelékeként (Bonafarm Ösztöndíj Szabályzat) elfogadta.

Gödöllő, 2017. február

Az Egyetemi Szenátus nevében:

………………………………….

Dr. Tőzsér János

rektor

………………………………….

Magyar Ferenc

stratégiai és koordinációs főigazgató

1. Kiegészítette a Szenátus **231/2013/2014 SZT** számú határozata [↑](#footnote-ref-1)